Na osnovu člana 31. stav 2. Zakona o uredjenju prostora i izgradnji objekata (»Službeni list CG«, broj 51/08) i), Programa uređenja prostora opštine Žabljak za 2013 godinu (Sl.list CG –opštinski propisi br.3/13) i člana 65 tačka 12 Statuta Opštine Žabljak („Sl. list RCG - opštinski propisi“ br.9/05 i 3/07 i „ Sl.list CG – opštinski propisi“, br. 3/11 ), Predsjednik opštine Žabljak donosi

 **O D L U K U**

**o izradi Urbanističkog projekta „ Borje II “- turističke vile sa centralnim sadržajem**

 **Član 1.**

 Ovom Odlukom pristupa se izradi Urbanističkog projekta **„ Borje II“**, Turističke vile sa centralnim sadržajem na katastarskim parcelama br. 1517/1, 1517/2, 1517/3, 1517/4, 1517/5, 1517/6, 1517/7, 1517/8, 1513/2, 1513/3, 1513/4, 1513/5, 1519/1, 1519/2, 1519/3, 1519/4, 1519/5 i 1519/6 KO Borje II.(u daljem tekstu: UP).

 **Član 2.**

Područje za koje se izrađuje UP obuhvata prostor površine 5196 m2 .

 **Član 3.**

 Finansijska sredstva potrebna za izradu UP-a,utvrđuju se u visini 1.000,00 € i obezbijediće se od strane zainteresovanog korisnika prostora odnosno podnosioca zahtjeva za izradu urbanističkog projekta.

 **Član 4.**

 UP se donosi za period od pet godina.

 **Član 5.**

 Izrada UP-a, uradiće se u roku od 90dana, i to: Pripremni poslovi –10 dana; Izrada Nacrta – 25 dana; Stručna ocjena nacrta UP-a, i pribavljanje saglasnosti nadležnih organa – 10 dana; Javna rasprava - 15 dana; Izrada Predloga UP-a, - 15 dana iPribavljanje saglasnosti nadležnih organa na predlog UP-a,– 15 dana.

 **Član 6.**

 Osnovne smjernice za izradu UP-a, sadržane su u planskim dokumentima šire teritorijalne cjeline i Programskom zadatku koji je sastavni dio ove Odluke.

**Član 7.**

 Nosilac pripremnih poslova na izradi i donošenju UP-a, je Sekretarijat za uređenje prostora, zaštitu životne sredine i komunalno stambene poslove.

**Član 8.**

 Ukoliko zainteresovani korisnik prostora u roku od 30 dana od dana objavljivanja ove odluke u SL.listu CG ne zaključi ugovor o finansiranju sa opštinom Žabljak u iznosu sredstava utvrđenom članom 3 ove odluke, odluka se stavlja van snage.

 **Član 9.**

Ova Odluka stupa na snagu osmog dana od dana objavljivanja u »Službenom listu CG« - opštinski propisi, objaviće se i u »Službenom listu Opštine Žabljak «, jednom dnevnom štampanom mediju koji se distribuira na teritoriji Crne Gore kao i na sajtu opštine Žabljak.

OPŠTINA ŽABLjAK

Broj:350/13-01-633

Žabljak, 29.05.2013 godine P r e d s j e d n i k,

 Isailo Šljivančanin